รวบยกครัว รับจ้างส่งยาบ้า กระจายลูกค้าอีสานตอนล่าง ยึด 4 หมื่นเม็ด
ตำรวจสืบสวนภาค 3 ล่อซื้อยาบ้าในรีสอร์ตโคราช ก่อนขยายผลรวบยกเครือญาติ พบของกลางกว่า 4 หมื่นเม็ด อายัดรถ 3 คัน เงินในบัญชี 1.5 แสน สารภาพรับจ้างชาวลาว กระจายส่งลูกค้าอีสานตอนล่าง,เมื่อวันที่ 13 มิ.ย. 59 พล.ต.ท.ทวิชชาติ พละศักดิ์ ผบช.ภ.3 พล.ต.ต.เฉลิม สุวรรณรัตน์โอสถ ผบก.สส.ภ.3 พ.ต.อ.สุนทร หิมารัตน์ ผกก.กก.สส.2 บก.สส.ภ.3 พ.อ.ยุทธศักดิ์ ปานแสงขำ เสธ.ศอ.ปส.ชอน. ทภ.2 ร่วมกันแถลงข่าวจับกุม นายอุทัย เคนสุวรรณ อายุ 40 ปี หัวหน้าแก๊ง อยู่บ้านเลขที่ 252 หมู่ 8 ต.ท่ากุ่ม อ.เมืองตราด จ.ตราด นายสกุลระยุทธ เคนสุวรรณ อายุ 28 ปี น้องชาย อยู่บ้านเลขที่ 124 หมู่ 21 ต.เขมราฐ อ.เขมราฐ จ.อุบลราชธานี นายไกรสรณ์ เคนสุวรรณ อายุ 21 ปี ลูกชาย อยู่บ้านเลขที่ 124 หมู่ 21 ต.เขมราฐ อ.เขมราฐ จ.อุบลราชธานี นายอรรคพล มีมั่ง อายุ 24 ปี น้องเขย อยู่บ้านเลขที่ 10 หมู่ที่ 13 ต.เขมราฐ อ.เขมราฐ จ.อุบลราชธานี และ น.ส.เยาวลักษณ์ หอมจันทร์ อายุ 32 ปี กิ๊กของนายอุทัย อยู่บ้านเลขที่ 75/1 หมู่ที่ 8 ต.ขามใหญ่ อ.เมืองอุบลราชธานี ผู้ต้องหาร่วมกันค้ายาบ้า พร้อมของกลางยาบ้า 41,800 เม็ด รถกระบะ 2 คัน รถเก๋ง 1 คัน และอายัดเงินในบัญชี 150,000 บาท,ทั้งนี้ เจ้าหน้าที่ตำรวจสืบทราบว่า นายอุทัย มีพฤติกรรมค้ายาบ้า ลักลอบขนมาจากแนวชายแดน ก่อนนำส่งให้ลูกค้าในพื้นที่จังหวัดต่างๆ ในภาคอีสานตอนล่าง เจ้าหน้าที่จึงวางแผนล่อซื้อจำนวน 10,000 เม็ด และตกลงนัดส่งมอบในรีสอร์ตแห่งหนึ่งใน ต.โคกสูง อ.เมืองนครราชสีมา และจับกุม นายอุทัย ขณะนำยาบ้ามาส่ง จากนั้นนำตัวมาขยายผลจับกุมผู้ต้องหาได้ทั้งหมด พร้อมตรวจยึดของกลางที่เหลือ,จากการสอบสวนเบื้องต้น ผู้ต้องหาทั้งหมดให้การรับสารภาพว่า รับจ้างขนยาบ้ามาจากพ่อค้ายาบ้าชาวลาว ให้นำยาบ้า 100,000 เม็ด มาส่งให้กับลูกค้าชาวไทย ได้ค่าจ้างมัดละ 10,000 บาท หากทำสำเร็จจะได้ค่าจ้าง 500,000 บาท ทำมาแล้ว 4 ครั้ง จะมีการแบ่งหน้าที่กัน โดย นายสกุลระยุทธ นายไกรสรณ์ และ น.ส.เยาวลักษณ์ เป็นคนขับรถนำดูต้นทาง ส่วน นายอุทัย และ นายอรรคพล ขับรถกระบะโตโยต้า วีโก้ บรรทุกยาบ้าทั้งหมดส่งตามจุดต่างๆ ที่พ่อค้าชาวลาวเป็นคนคอยโทรศัพท์มาบอกจุดส่ง และก่อนถูกจับกุมนำยาบ้าไปวางมาแล้วหลายจุด ซึ่งตำรวจจะเร่งสืบสวนขยายผลถึงผู้มีส่วนเกี่ยวข้องต่อไป จากนั้นควบคุมตัวผู้ต้องหาพร้อมของกลางนำส่ง พงส.สภ.จอหอ ดำเนินคดี.
ตำรวจสืบสวนภาค 3 ล่อซื้อยาบ้าในรีสอร์ตโคราช ก่อนขยายผลรวบยกเครือญาติ ยึดของกลางกว่า 4 หมื่นเม็ด รถ 3 คัน เงินในบัญชี 1.5 แสน สารภาพรับจ้างชาวลาว กระจายส่งลูกค้าอีสานตอนล่าง
ยาบ้า,จับยาบ้า,ครอบครัวยาบ้า,รับจ้างส่งยาบ้า,นครราชสีมา,โคราช,ยาบ้าลาว,ข่าว,ไทยรัฐออนไลน์,ข่าวไทยรัฐ,ไทยรัฐ,ข่าวทั่วไทย